Ur.br.: B-I-02/19-193-DF/SVP

Na temelju članka 25. Društvenog ugovora Zračne luke Osijek d.o.o. (Potpuni tekst od 22. studenoga 2017. godine) i Odluke o provođenju trećeg postupka javne prodaje ostatka (olupine) zrakoplova Fokker 100, Ur.br.: B-I-02/19-192-DF/SVP od 15. travnja 2019. godine, Zračna luka Osijek d.o.o. dana 16. travnja 2019. godine objavljuje sljedeći

**TREĆI OGLAS ZA JAVNU PRODAJU - poziv na dostavu pisanih ponuda**

1. **Podaci o prodavatelju**

Zračna luka Osijek d.o.o. Klisa (Grad Osijek), Vukovarska ulica 67, OIB: 48188420009.

1. **Podaci o predmetu prodaje**

Predmet prodaje je ostatak (olupina) zrakoplova Fokker 100 preostao nakon demontaže cjelokupne unutrašnjosti i svih instalacija. S obzirom na stanje ostatka zrakoplova (olupine), isti više nije moguće dovesti u funkcionalno ispravno stanje. Ostatak zrakoplova (olupinu) je moguće iskoristiti kao sekundarnu sirovinu ili prenamijeniti u izložbene, turističke ili druge namjene, uz odgovarajuće troškove demontaže, prijevoza i ponovne montaže te reparacije i uređenja trupa, krila i repnih površina.

|  |  |
| --- | --- |
| **PODACI O ZRAKOPLOVU** | |
| Model i tip zrakoplova | Fokker 100 |
| Vrsta zrakoplova | Linijski putnički zrakoplov |
| Dužina | 35,53 m |
| Raspon krila | 28,08 m |
| Površina krila | 93,5 m2 |
| Visina | 8,5 m |
| Širina trupa | 3,30 m |
| Masa zrakoplova | 24.593 kg |
| Max. masa uzlijetanja | 43.090 kg |
| Posada | 2 + 3 |
| Putničkih mjesta | 109 |
| Korisni teret | 11.108 kg |
| Najveća brzina | 856 km/h |
| Ekonomska brzina | 737 km/h |
| Dolet | 2.390 km |
| Max. visina leta | 10.670 m |
| Specif. opterećenje krila | 460,8 kg/m2 |
| Motor | 2 turbojet motora Rolls Royce Tay 650-15 |
| Godina izgradnje | nije moguće utvrditi |
| Dokumentacija zrakoplova | nema |
| **TRENUTNO STANJE OLUPINE** | |
| TRUP | Konstrukcija trupa nije oštećena, nije utvrđeno oštećenje okvira i uzdužnica. Oplata trupa oštećena na više mjesta. U putničkoj kabini demontirana sjedišta kpl. s pripadajućim instalacijama, demontirane stropne, podne i zidne obloge, prostor putničke prtljage, rasvjeta i druge instalacije. Stakla putničke kabine razbijena. Sanitarne prostorije u lošem stanju s oštećenim pregradama, vratima, sanitarnim elementima i instalacijama. Kuhinja u lošem stanju s oštećenim pregradama i kuhinjskim elementima. U pilotskoj kabini demontirana sjedišta kpl. s pojasevima i pripadajućnom instalacijom, te obloge unutrašnjosti, stakla kabine razbijena. Demontirane komande leta i instrumenti kpl. |
| KRILA | Konstrukcija krila nije oštećena, nije utvrđeno oštećenje ramenjača, rebara i uzdužnica. Oplata krila oštećena. Krilca i zakrilca nedostaju. Ploče aerodinamičkih kočnica oštećene. Signalizacija demontirana. |
| REPNE POVRŠINE | Konstrukcija nije oštećena. Oplata na više mjesta oštećena. Signalizacija demontirana. |
| PODVOZJE | Podvozje kpl. sa stajnim nogama, amortizerima, osovinama, kotačima, mehanizmom za izvlačene i uvlačenje i poklopcima demontirana. |
| KOMANDE LETA | Komande leta kpl. demontirane. |
| POGONSKI SKLOP | Motori kpl. sa svom pripadajućom opremom i instalacijama demontirani. |
| FUNKCIJSKI SUSTAVI | Hidraulični, električni i pneumatski sustavi kpl. demntirani. |
| ZRAKOP. ELEKTRONIKA | Komunikacijsko-navigacijska, namjenska i upravljačka elektronika kpl. demontirana. |

Olupina zrakoplova se nalazi na Zračnoj luci Osijek u Klisi, Vukovarska ulica 67.

Prilog ovog Trećeg oglasa su fotografije predmeta prodaje.

1. **Početna cijena i kriterij za odabir ponude**

Početna cijena iznosi 37.500,00 kuna bez poreza na dodanu vrijednost.

Najpovoljnijom ponudom smatra se pravodobno zaprimljena ponuda koja uz ispunjenje svih uvjeta iz ovog Trećeg oglasa sadrži i najvišu ponuđenu cijenu.

Ako dva ili više ponuditelja koji ispunjavaju sve uvjete iz ovog Trećeg oglasa ponude istu najvišu cijenu, pisanim putem će biti pozvani da u roku od 5 (pet) dana dostave dopunu ponude u kojoj će biti navedena nova cijena.

1. **Podnošenje ponude**

Ponudu može podnijeti fizička i pravna osoba.

Ponuditelj može podnijeti samo jednu ponudu.

Ponuda se dostavlja u pisanom obliku u zatvorenoj omotnici poštom na adresu Zračna luka Osijek d.o.o., p.p. 47, 31000 Osijek ili neposrednom dostavom u poslovne prostorije prodavatelja na Zračnoj luci Osijek u Klisi, Vukovarska ulica 67 (upravna zgrada) radnim danom (ponedjeljak-petak) od 07,00 do 15,00 sati. Na omotnici je obvezno naznačiti »Ponuda za kupnju olupine zrakoplova Fokker – NE OTVARATI«.

Rok za dostavu ponuda je **25. travnja 2019. godine do 11,00 sati**.

Ponuditelji su dužni uplatiti jamčevinu u iznosu od 10% od početne cijene na žiro-račun prodavatelja IBAN: HR2924850031100283085 kod Croatia banke d.d., poziv na broj: OIB ponuditelja, opis plaćanja: Jamčevina Fokker. Ponuditelju čija je ponuda odabrana se uplaćena jamčevina uračunava u kupoprodajnu cijenu, a ostalim ponuditeljima se vraća. Ponuditelj čija je ponuda odabrana gubi jamčevinu ako odustane od ponude, odnosno od sklapanja ugovora. Prodavatelj će u tom slučaju odabrati iduću najpovoljniju ponudu.

Obvezni sadržaj ponude:

* popunjen i potpisan ponudbeni list, na obrascu koji je sastavni dio ovog Trećeg oglasa,
* preslika važeće osobne iskaznice ili putovnice (fizička osoba), odnosno izvadak iz odgovarajućeg registra ne stariji od mjesec dana (pravna osoba),
* potvrda o uplaćenoj jamčevini.

Rok valjanosti ponude: najmanje 90 (devedeset) dana od dana isteka roka za dostavu ponuda.

Javno otvaranje ponuda održat će se 25. travnja 2019. godine u 11,00 sati u upravnoj zgradi na Zračnoj luci Osijek u Klisi, Vukovarska ulica 67.

1. **Uvjeti prodaje**

Od ponuditelja se očekuje da pregleda predmet prodaje prije dostavljanja ponude jer se prodaja obavlja po načelu »viđeno-kupljeno«, što isključuje sve naknadne prigovore kupca.

S odabranim ponuditeljem će se sklopiti ugovor o kupoprodaji predmeta prodaje.

50% kupoprodajne cijene se plaća odmah po sklapanju ugovora, a 50% najkasnije na dogovoreni dan primopredaje. Predmet prodaje će biti predan u posjed kupcu nakon isplate kupoprodajne cijene u cijelosti.

Kupac je dužan organizirati primopredaju i preuzeti predmet prodaje najkasnije u roku od 30 (trideset) dana od sklapanja ugovora. Sve troškove vezane uz primopredaju snosi kupac.

Prodavatelj ni u kojem slučaju nije odgovoran niti obvezan ponuditelju nadoknaditi bilo kakve troškove.

1. **Pregled predmeta prodaje, kontakt za dodatne informacije, objava Trećeg oglasa:**

Pregled predmeta prodaje moguć je radnim danom (ponedjeljak-petak) od 08,00 do 13,00 sati uz prethodnu najavu.

Kontakt osoba: Krunoslav Perić, e-mail [kruno.peric@osijek-airport.hr](mailto:kruno.peric@osijek-airport.hr) ili telefon 091 3330 111.

Ovaj Treći oglas se objavljuje na službenoj internetskoj stranici Zračne luke Osijek d.o.o. [www.osijek-airport.hr](http://www.osijek-airport.hr), a obavijest o objavljenom Trećem oglasu u oglasnom dijelu Narodnih novina, službenog lista Republike Hrvatske.

1. **Ostali uvjeti:**

Prodavatelj Zračna luka Osijek d.o.o. zadržava pravo da bez obrazloženja ne odabere nijednu ponudu, da odustane od odabira ponuditelja, kao i da u svako doba sve do sklapanja ugovora poništi ovaj postupak prodaje.

Svi ponuditelji koji su pravodobno dostavili svoju ponudu će pisanim putem biti obaviješteni o konačnoj odluci prodavatelja.

Zakašnjele ponude će neotvorene biti vraćene ponuditeljima.

Podnošenjem ponude u predmetnom postupku ponuditelji potvrđuju razumijevanje i prihvaćanje svih navedenih uvjeta prodaje i pristaju na obradu traženih osobnih podataka u svrhu provedbe ovoga postupka i ispunjenja obveza iz sklopljenog ugovora o kupoprodaji.

ZRAČNA LUKA OSIJEK d.o.o.

Davor Forgić, direktor

*Ponudbeni list*

**P O N U D A**

**ZA KUPNJU OSTATKA (OLUPINE) ZRAKOPLOVA FOKKER 100**

1. **PRODAVATELJ:**

Naziv: Zračna luka Osijek d.o.o. za usluge u zračnom prometu

Sjedište: Vukovarska ulica 67, Klisa, 31000 Osijek

1. **PREDMET**:

Prodaja ostatka (olupine) zrakoplova Fokker 100 preostalog nakon demontaže cjelokupne unutrašnjosti i svih instalacija.

1. **PONUDITELJ**:

Ime i prezime/Tvrtka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa/Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa (IBAN), banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu

PDV-a (zaokružiti): DA NE

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa E-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PONUĐENI IZNOS KUPOPRODAJNE CIJENE:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[iznos ponude izražen brojkama bez PDV-a]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[iznos PDV-a izražen brojkama]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ukupan iznos ponude izražen brojkama s PDV-om]

1. **ROK VALJANOSTI PONUDE**: \_\_\_\_\_dana od dana isteka roka za dostavu ponuda[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

U \_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_ 2019. godine

1. najmanje 90 (devedeset) dana od dana isteka roka za dostavu ponuda [↑](#footnote-ref-1)